METU KONKURSA

 PIRMĀ PASAULES KARA MUZEJA MEDUMOS LOGOTIPS

**NOLIKUMS**

**Konkursa mērķis:** Apzināt, izpētīt un radīt sabiedrības interesi par Medumu kultūrvēsturisko mantojumu, veidojot profesionāli kvalitatīvu mākslas darbu (logotipa skice), multikulturālas komunikācijas veidošanai.

**Uzdevumi:** 1. Attīstīt interesi un domāšanu par vēsturiskiem notikumiem pasaulē, Latvijā un Medumos;

2. Rosināt izpratni par logotipu, kā kvalitatīvu mākslas darbu;

3. Apliecināt savu prasmi attēlot subjektīvu attieksmi;

4. Likt pamatus muzeja simbolikas veidošanai**.**

**Konkursa norise:**

 konkurss notiek no 2025. gada 03.februāra, darbus lūdzam iesūtīt līdz 2025. gada 3.aprīlim (pasta zīmogs vai e-pasta nosūtīšanas datums); darbus var iesniegt elektroniskajā formātā, sūtot uz e pastu: info@ww1route.lv, vai sūtot uz Augšdaugavas novada pašvaldības Kultūras un tūrisma pārvaldes Tūrisma nodaļu, Dobeles iela 30, Daugavpils, LV-5404 ar norādi “METU KONKURSAM”. Jautājumu gadījuma zvanīt pa tālr.: +371 65424147, +371 26274123.

**Konkursu organizē:** Pirmā pasaules kara muzejs Medumos

Muzejs tika izveidots 2023.gada 1. martā un tas atrodas vietā, kurā pirms 110. gadiem stiepās Austrumu fronte. Vietā, kura 2,5 gadu laikā Vācijas un Krievijas armiju karavīri izjuta priekšējas frontes līnijas šausmas: ievainojumus, nāvi no lodēm, bada un aukstuma. Muzeja vīzija – stāstīt par karu, lai pasaulē būtu miers.

**Konkursa dalībnieki:** Bērni un jaunieši vecumā līdz 25 gadiem

**Konkursa nosacījumi:**

Konkursa dalībniekiem ir jāizstrādā tēlotāja vai digitālās mākslas darbs - Pirmā pasaules kara muzeja Medumos atpazīstamības zīme (logotips), kas turpmāk tiks izmantota muzeja popularizēšanai.

Darbu izmērs - A4 formāta lapa

Pieteikumā jānorāda konkursa dalībnieka vecums, autora vārds, uzvārds, kontakttālrunis un e-pasta adrese.

Iesniedzot darbus, autori piekrīt darbu publicēšanai, kā arī to literārai, mākslinieciskai un tehniskai rediģēšanai.

**Vērtēšana un apbalvošana:** konkursa uzvarētājus nosaka Pirmā pasaules kara muzeja izveidota konkursa žūrija.

**Vērtēšanas kritēriji:**

1. darba atbilstība tematam;

2. oriģinalitāte un radošs temata risinājums;

3. darba vizuālā kvalitāte.

Konkursam iesūtītie darbi tiks apkopoti izstādē, kas Pirmā pasaules kara muzejā Medumos tiks atklāta Muzeju naktī. Izstādes atklāšanas dienā tiks paziņots arī konkursa uzvarētājs, kurš saņems vērtīgu balvu. Katram konkursa dalībniekam būs iespēja bezmaksas apmeklēt muzeja ekspozīciju, labāko desmit darbu autori saņems piemiņas balvas.

Projekta vadītāja:

Pirmā pasaules kara muzeja Medumos pedagoģe Miropija Petkune,

tālr. +371 26274123,

e-pasts: info@ww1route.lv

<https://ww1route.eu>